Document ID: /roh_data/filtered/fineweb-2-filterrobots_roh.jsonl.gz/22703

Il stadi d'urgenza ch'era vegnì proclamà suenter las attatgas a Paris il november, duai vegnir prolungà per 2 mais suenter la fin da matg, quai ha declerà il primminister franzos Manuel Valls.
Il campiunadi europeic cuzza dals 10 da zercladur fin ils 10 da fanadur. Il parlament da la Frantscha sto anc approvar la prolungaziun dal stadi d'urgenza che dat a las autoritads cumpetenzas cumplessivas per cumbatter il terrorissem.
La Frantscha tema vinavant ch’i pudess dar attatgas islamisticas, quai surtut durant il campiunadi europeic.
RR novitads 10:00